recursal/SuperWikiNEXT-32B huggingface dataset:
**கோபால்பூர்** *(Gopalpur)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள ராணாகாட் உட்கோட்டத்தில் இடம்பெற்றுள்ள ராணாகாட் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்

புவியியல் அமைப்பு
-----------------

பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது

23.18° வடக்கு 88.58° கிழக்கு என்ற அடையாள ஆள்கூறுகளில் கோபால்பூர் நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கோபால்பூர் நகரத்தின் மொத்த மக்கள் தொகை 6,480 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 81% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 85 சதவீதத்தினர் கல்வியறிவு பெற்றவர்களாகவும் பெண்களில் 77 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 9% அளவில் உள்ளனர்.

மேற்கோள்கள்
-----------

1. ↑  "District Wise List of Statutory Towns". *Census of India 2001, Urban Frame*. Directorate of Census Operations, West Bengal. 2007-10-06 அன்று பார்க்கப்பட்டது.
2. ↑  Gangopadhyay, Basudev, *Paschimbanga Parichay*, 2001, (வங்காள மொழியில்), p. 70, Sishu Sahitya Sansad
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
இக்கட்டுரை 1993 தமிழ்த் திரைப்படம் பற்றியது. இசையமைப்பாளர் பற்றிய கட்டுரைக்கு ஆதித்தியன் கட்டுரையைப் பார்க்க.

**ஆதித்யன்** (Aadhityan) வி. எல். பாஸ்கரராஜ் இயக்கத்தில் 1993இல் வெளிவந்த தமிழ் திரைப்படம். இதில் சரத்குமார் மற்றும் சுகன்யா (நடிகை) முக்கிய வேடத்தில் நடித்துள்ளனர். இதற்கு இசை அமைத்தவர் கங்கை அமரன். சனவரி 14, 1993இல் வெளியிடப்பட்டது..

கதைச்சுருக்கம்
--------------

ஆதித்யன் (சரத்குமார்) கிராமத்தில் கொல்லனாக இருக்கிறான். கிராமவாசிகள் அவனை முரடன் என்று கருதுகிறார்கள். பக்கத்து ஊரில் இருக்கும் ஜமீந்தார் (கிட்டி (நடிகர்)) அங்குள்ளவர்களை வேறு இடத்திற்குப் போகும்படிக் கட்டாயப்படுத்துகிறார். அதனால் அங்குள்ளவர்கள் ஆதித்யன் இருக்குமிடத்திற்கு வருகின்றனர். இதனால் ஆதித்யனுக்கும் ஜமீந்தாருக்கும் பகை ஏற்படுகிறது. இதற்கிடையில் தமிழாசிரியரான சின்ன பாண்டி (பாண்டியராஜன்), தெலுங்குப் பெண் மங்காவிற்கு(சில்க் ஸ்மிதா) தமிழ் கற்றுக்கொடுக்கிறார். ஜமீந்தார் ஒருவழியாக அவ்வூர் மக்களைத் தங்குவதற்கு அனுமதிக்கிறார். வேதாசலம்(டெல்லி கணேஷ்), ஒரு சூதாட்ட அடிமை. அதை பயன்படுத்தி ஜமீந்தார் தனது மகன் வினோத்திற்கு வேதாசலத்தின் மகளான ராசாத்தியை சுகன்யா (நடிகை) திருமணம் செய்துவைக்க எண்ணுகிறார். வேதாசலம் ஜமீந்தாரிடம் அதிகமாக கடன்பட்டதால் தயக்கத்துடன் இத் திட்டத்திற்கு சம்மதிக்கிறார். கிராம மக்களையும், அவரையும் காப்பாற்றுவதற்காக ராசாத்தியை ஆதித்யனுக்கு மணமுடித்து வைக்கும்படி, சின்ன பாண்டி வேதாசலத்திற்கு அறிவுரை கூறுகிறார். இதனால் குடிகாரனாகிய ஆதித்யன் ராசாத்தியின் கழுத்தில் தாலி கட்டுகிறான். ராசாத்தி ஆதித்யனை மணந்து கொண்டாலும் அவனை வெறுக்கிறாள்.

நடிப்பு
-------

* ஆதித்யன் - சரத்குமார்
* ராசாத்தி - சுகன்யா (நடிகை)
* சின்ன பாண்டி - பாண்டியராஜன்
* மங்கா - சில்க் ஸ்மிதா
* அஞ்சு
* ஜமீந்தார் - கிட்டி (நடிகர்)
* வேதாசலம் - டெல்லி கணேஷ்
* பண்ணையார் - சண்முகசுந்தரம்
* சின்னி ஜெயந்த்
* நல்லகண்ணு - குமரிமுத்து
* வெள்ளை - காஜா ஷெரிப்
* பொட்டு கவுண்டர் - எம்.எல்.ஏ.தங்கராஜ்
* எம். என். ராஜம்
* சுலக்சனா (நடிகை)
* கமலா காமேஷ்
* கண்ணம்மா - கோகிலா
* தாட்சாயணி
* வினோத்
* ஆர். இ. ராஜன்
* மேகு — லோகு

இசை அமைப்பு
-----------

இப் படத்தின் பாடல்களை எழுதி இசை அமைத்தவர் இசை அமைப்பாளர் கங்கை அமரன். இப் படத்தின் 5 பாடல்களும் 1993இல் வெளியிடப்பட்டது.

| எண் | பாடல் | பாடியவர்கள் | காலம் |
| --- | --- | --- | --- |
| 1 | 'கோங்குரா ... நேனு ஆந்திரா' | மனோ, சித்ரா | 4:28 |
| 2 | 'கண்ணா காதல்l கண்ணுக்கு' | சுவர்ணலதா | 3:43 |
| 3 | 'கட்டிக்கோ கூறை பட்டு சேலை' | கே. எஸ். சித்ரா , குழு | 4:30 |
| 4 | 'கொட்டட்டும் மேள சத்தம்' | மலேசியா வாசுதேவன், சுவர்ணலதா | 4:26 |
| 5 | 'உச்சி மலை' | கங்கை அமரன் | 2:47 |

வரவேற்பு
--------

"நியூ ஸ்டெரைட்ஸ் டைம்ஸ்" பத்திரிகையின் நிருபர் கே. விஜயன், நடிகர்கள் தங்களது நடிப்பில் அதிக கவனம் செலுத்தியிருந்தால் படம் மிகவும் நன்றாக வந்திருக்கும் என்று கருத்து தெரிவித்திருந்தார்.

மேற்கோள்கள்
-----------

1. ↑  "filmography of aadhityan". cinesouth.com. 6 March 2005 அன்று மூலம் பரணிடப்பட்டது. 2014-02-23 அன்று பார்க்கப்பட்டது.
2. ↑  "Adithyan (1993) Tamil Movie". spicyonion.com. 2014-02-23 அன்று பார்க்கப்பட்டது.
3. ↑  K. Vijiyan (1993-02-05). *Poor acting spoils potential of movie*. p. 20.. பார்த்த நாள்: 2014-02-23.
தமிழ் இலக்கணத்தில் **நெடுமொழி வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "நெடுமொழி" என்பது "வீர உரை" அல்லது "பெருமித உரை" என்பதைக் குறிப்பது. பகைவருக்குத் தன்னுடைய பெருமையைத் தானே எடுத்துக் கூறுவதைப் பொருளாகக் கொண்டதால் இத்துறை "நெடுமொழி வஞ்சி" என்னும் பெயர் பெற்றது.

இதனை விளக்க, "பகைவர் படையை நெருங்கிச் சென்று தன்னுடைய ஆண்மையை எடுத்துச் சொல்வது" என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*ஒன்னாதார் படைகெழுமித்"*
*தன்னாண்மை எடுத்துரைத்தன்று*

எடுத்துக்காட்டு
---------------

*இன்னர் எனவேண்டா, என்னோடு எதிர்சீறி*
*முன்னர் வருக. முரண்அகலும் - மன்னர்*
*பருந்துஆர் படைஅமருள் பல்லார் புகழ*
*விருந்தாய் அடைகுறுவார் விண்*
- புறப்பொருள் வெண்பாமாலை 44.

குறிப்பு
--------

1. ↑  இராமசுப்பிரமணியன், வ. த. 2009. பக். 76, 77

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
**உத்ரான்** (Utran) என்பது இந்தியாவின் குசராத்து மாநிலத்தில் இருக்கும் சூரத் மாவட்டத்திலுள்ள ஒரு நகரம் ஆகும்.

புவியியல் அமைப்பு
-----------------

21.23° வடக்கு 72.87° கிழக்கு என்ற அடையாள ஆள்கூறுகளில் உத்ரான் நகரம் பரவியுள்ளது. மேலும், கடல் மட்டத்தில் இருந்து 12 மீட்டர் (39 அடி) உயரத்தில் இந்நகரம் அமைந்துள்ளது.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 12,894 ஆகும். இம்மக்கள் தொகையில் 54 விழுக்காடு நபர்கள் ஆண்கள் மற்றும் 46 விழுக்காடு நபர்கள் பெண்கள் ஆவர். உத்ரான் நகரின் படிப்பறிவு சதவீதம் 73% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 80% மற்றும் பெண்களின் படிப்பறிவு சதவீதம் 64% ஆகும். மக்கள் தொகையில் 13 சதவீதத்தினர் ஆறு வயதிற்கு உட்பட்டவர்களாக உள்ளனர்.

மேற்கோள்கள்
-----------

1. ↑  Falling Rain Genomics, Inc - Utran
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**உந்த இறுக்கம்** *(momentum compaction)* அல்லது **உந்த இறுக்க காரணி**  *(momentum compaction factor)* என்பது வட்ட இயக்கமுள்ள ஒரு பொருளின் சுழற்சி இயக்கத்தின் (மூடப்பட்ட கோளப்பாதை) மறுசுழற்சி பாதை நீளத்தின் உந்தம் சார்ந்த அளவீடு ஆகும். இது வட்ட துகள் முடுக்கியில் ( ஒத்தியங்குமுடுக்கி போன்றது) துகள் பாதைகளின் கணக்கீட்டுக்கும் ஈர்ப்பு விசையால் கட்டுண்ட வானியல் பொருள்களின் பாதைகளின் கணக்கீட்டுக்கும் உதவுகிறது.

சிற்றலைவு சுற்றுப்பாதைக்கு, உந்த இறுக்க காரணி என்பது இயல்பான உந்தத்துக்கும் இயல்பான பாதை நீளத்துக்குமான வகுத்தலின் வகைக்கெழு என வரையறுக்கப்படுகிறது.

  

{\displaystyle \alpha \_{p}={\frac {\mathrm {d} L/L}{\mathrm {d} p/p}}={\frac {p}{L}}{\frac {\mathrm {d} L}{\mathrm {d} p}}={\frac {1}{L}}\oint {\frac {D\_{x}(s)}{\rho (s)}}\mathrm {d} s}.

மேலும், உந்த இறுக்கம் என்பது நெருக்கமாக பிந்தற் காரணியுடன் தொடர்புடையதாகும்.

இங்கு, {\displaystyle \eta }என்பது கிடைமட்ட சிதைவு {\displaystyle D\_{x}} உடனும் கொட்பு(gyro) ஆரம் {\displaystyle \rho } உடனும் தொடர்புடையது. 

இங்கு, {\displaystyle \alpha \_{p}={\frac {1}{\gamma ^{2}}}-\eta }

இதில், {\displaystyle \gamma } என்பது இலாரென்ஸ் காரணி ஆகும்

மேற்கோள்
--------

1. ↑  Conte, Mario; McKay, William W. (Apr 2008). *An Introduction to the Physics of Particle Accelerators* (2nd ). World Scientific. பன்னாட்டுத் தரப்புத்தக எண்:978-981-277-961-8. Archived from the original on 2012-05-19.. பார்த்த நாள்: 2017-07-04.
2. ↑  Minty, Michiko G.; Zimmermann, Frank (2003). *Measurement and Control of Charged Particle Beams*. Berlin, Heidelberg, New York: Springer-Verlag. பக். 159. பன்னாட்டுத் தரப்புத்தக எண்:978-3-540-44187-8.
3. ↑  Minty, Michiko G.; Zimmermann, Frank (2003). *Measurement and Control of Charged Particle Beams*. Berlin, Heidelberg, New York: Springer-Verlag. பக். 159. பன்னாட்டுத் தரப்புத்தக எண்:3-540-44187-5.
4. ↑  Steinhagen, R. J. (August 2009). Daniel Brandt. ed. *CERN Accelerator School Beam Diagnostics / Tune and chromaticity diagnostics*. ஐரோப்பிய அணு ஆராய்ச்சி நிறுவனம். பக். 343.
**கலாபகசுத் தீவுகள்** ('*Galápagos Islands*, Archipiélago de Colón; வேறு ஸ்பானியப் பெயர்கள்: *Islas de Colónumio* அல்லது *Islas Galápagos*) என்பன பசிபிக் கடலில் எக்குவாடோருக்கு மேற்கே 965 கிமீ தூரத்தில் அமைந்திருக்கும் தீவுக் கூட்டங்கள் ஆகும் (1°S 91°W﻿ / ﻿1°S 91°W﻿ / -1; -91).

கிட்டத்தட்ட 30,000 பேர் வசிக்கும் இத்தீவுகள் தென் அமெரிக்காவின் எக்குவாடோர் நாட்டின் ஒரு மாகாணம் ஆகும். இதன் தலைநகரம் "புவெர்ட்டோ பாக்குவெரிசோ மோரெனோ" (*Puerto Baquerizo Moreno*).

சார்ள்ஸ் டார்வின் கடல் வழியே HMS Beagle என்னும் கப்பலில் காலபாகசுத் தீவுகளுக்குச் சென்று நிகழ்த்திய உயிரினக் கண்டுபிடிப்புகளுக்காக இத்தீவுகள் பெருமை அடைந்தன.

செய்மதியில் இருந்தான கலாபகசுத் தீவுகளின் படிமம்
நீலக்கால் பூபி (Blue-footed booby)
இங்கு 13 பெரிய தீவுகளும் 6 சிறிய தீவுகளும் 107 சிறிய தீவுத் திட்டுகளும் உள்ளன. இந்தத் தீவுகள் புவியியல் உயர் வெப்பப் பகுதியில் அமைந்துள்ளதால் இங்கு எரிமலை வெடிப்பு அடிக்கடி இடம்பெறுவதுண்டு. மிகப் பழைய தீவு சுமார் 5 முதல் 10 மில்லியன் ஆண்டுகளுக்கு முன்னர் ஏற்பட்டதாகக் கருதப்படுகிறது. மிகவும் அண்மையில் 2007 இல் இடம்பெற்ற எரிமலை வெடிப்புகளினால் இசபெல்ல தீவு, பேர்டினட்டீனா தீவு ஆகியன உருவாகின.

(Chelonoidis nigra)

வரலாறு
------

கலாபகசுத் தீவுகளுக்கு ஐரோப்பியரின் வருகை மார்ச் 10, 1535 இல் ஆரம்பமானது. பனாமாவின் ஆயரான ஃபிறே டொமாஸ் டெ பேர்லாங்கா என்பவரின் தலைமையில் வந்த கப்பல் பெருவுக்குச் செல்லும் வழியில் இங்கு தரையிறங்கியது. 1593ல் ஆங்கிலேயர் "ரிச்சார்ட் ஹோக்கின்ஸ்" என்பவன் வந்திறங்கினான். பொதுவாக 19ம் நூற்றாண்டின் முதற்பகுதி வரை இத்தீவுகள் சென்னமெரிக்காவில் இருந்து ஸ்பெயினுக்கு பொன், வெள்ளி போன்றவற்றைக் கடத்தும் கடற்கொள்ளைக்காரர்களின் புகலிடமாகவே இருந்து வந்திருக்கிறது.

1793இல் ஜேம்ஸ் கோல்நெட் என்பவர் பசிபிக் கடலில் திமிங்கில வேட்டையாடுவோருக்கான மையமாக இதனை உருவாக்கினார். இவர்கள் இத்தீவுகளில் ஆயிரக்கணக்கான ஆமைகளை அவற்றின் கொழுப்புகளுக்காக வேட்டையாடிக் கொன்றனர். இந்த ஆமை வேட்டைகளினால் இத்தீவுகளின் பல உயிரினங்கள் முற்றாக அழிந்தோ அல்லது அவற்றின் எண்ணிக்கை குறைந்தோ வந்தது. இத்தீவில் புதிய வகை இராட்சத ஆமை ஒன்று அடையாளம் காணப்பட்டிருப்பதாக கடலியல் ஆய்வாளர்கள் தெரிவித்துள்ளனர் 

எக்குவாடோர் கலாபகசுத் தீவுகளை பெப்ரவரி 12, 1832இல் தன்னுடன் இணைத்துக் கொண்டது. இவை எக்குவாடோரின் தீவுக்கூட்டங்கள் என அழைக்கப்பட்டன. இதன் முதலாவது ஆளுநர் ஜெனரல் ஜோசே டெ வில்லாமில் என்பவர் பல சிறைக்கைதிகளை இங்கு கொண்டுவந்து குடியேற்றினார். அதன்பின்னர் பல அக்டோபர், 1832இல் பல விவசாயிகளும் குடியேறினர்.

மேற்கோள்கள்
-----------

1. ↑  Galápagos Islands
2. ↑  கலபகோஸ் தீவில் புதிய வகை ராட்சத ஆமை

வெளி இணைப்புகள்
---------------

விக்கிமீடியா பொதுவகத்தில்,  
 ***கலாபகசு***   
என்பதின் ஊடகங்கள் உள்ளன. 

* Galapagos National Park பரணிடப்பட்டது 2002-06-13 at the வந்தவழி இயந்திரம்
* Islas Galapagos
* Galápagos geology, with general information on the Galápagos Islands
**கிளாமங்கலம்** கிராமம் இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஒரத்தநாடு வட்டத்தில் உள்ள கிராமம். 
2001 மக்கட்தொகைக் கணக்கெடுப்பின்படி கிளாமங்கலத்தின் மொத்த மக்கள் தொகை 2372 பேர், 1140 ஆண்களும் 1232 பெண்களும் உள்ளனர்[].

தெருக்கள்
---------

கிளாமங்கலம் கிராமம் கீழ்க்காணூம் தெருக்களை உள்ளடக்கியது,

1. நடுத் தெரு
2. தெற்குத் தெரு
3. வடக்குத் தெரு
4. வேதநாயகிபுரம்
5. கானன்கொல்லை
6. மேடையகொல்லை
7. குஞ்சான் தெரு

கோவில்கள்
---------

கிளாமங்கலம் கிராமம் தெற்குத் தெருவில் உள்ள குருந்தையனார் கோவில் பிரசித்தி பெற்றது. அக்கோவிலில் ஐய்யனார், வீரனார், கருப்பு சாமி, முனி, காளி போன்ற தெய்வங்கள் உள்ளன.

கிளாமங்கலம் கிராமம் வடக்குத் தெருவில் உள்ள ஆக்கமுடைய ஐயனார் கோவில் பிரசித்தி பெற்றது,
அக்கோவிலில் ஐய்யனார், வீரனார், கருப்பு சாமி,செம்முனி, காளி போன்ற தெய்வங்கள் உள்ளன.

குஞ்சான் தெருவில் அரங்கநாதர் ஸ்வாமி திருக்கோவில் உள்ளது

தொழில்
------

கிளாமங்கலம் விவசாயத்தை அடிப்படையாகக் கொண்ட கிராமம். இங்கு நெல், தென்னை, கரும்பு, நிலக்கடலை முதலியவை பயிரிடப்படுகின்றன.

கல்விக் கூடங்கள்
----------------

ஒரு அரசு உயர்நிலைப்பள்ளியும் மூன்று அரசு தொடக்கப்பள்ளிகளும் உள்ளன.
**கலா** (Kala) ஒரு இந்திய நடனக் கலைஞர் ஆவார், இவர் அனைத்து பிராந்திய திரைப்படங்களிலும் பணி புரிகிறார். இவர் இந்திய ரியாலிட்டி நடன போட்டியான *மானாட மயிலாட என்ற நிகழ்ச்சியின்* மூன்று நடுவர்களில் ஒருவராக உள்ளார்.

தொழில்
------

கலா ஒரு ஒரு பயிற்சி பெற்ற நடனக் கலைஞராவார். இவர் பள்ளிப்படிப்பை பாதியில் நிறுத்தினார், இவரது மைத்துனர், ரகுராமின் செல்வாக்கின் மூலம் திரைப்படத் துறையில் நுழைந்தார். 1982 இல் 12 வது வயதில் ஒரு நடன உதவியாளராக அறிமுகப்படுத்தப்பட்டார், கே பாலச்சந்தர் இயக்கத்தில் கமல்ஹாசன் மற்றும் ரேவதி ஆகியோரது நடிப்பில் வெளிவந்த *புன்னகை மன்னன்* படத்தில் இவருக்கு ஒரு வாய்ப்பு கிடைத்தது. பின்னர் மீண்டும் கே பாலச்சந்தரால் *புதுப்புது அர்த்தங்கள்* (1989) படத்திற்கு நடன இயக்குனராக தேர்வு செய்யப்பட்டார்.

இவர் தமிழ், தெலுங்கு, மலையாளம், இந்தி, கன்னடம், ஒரியா, பெங்காலி, ஆங்கிலம், இத்தாலியன் மற்றும் ஜப்பானிய மொழிகளில் 4000 க்கும் மேற்பட்ட பாடல்களில் பணிபுரிந்துள்ளார். *அழகன் படத்தில் இடம் பெற்ற* "கோழி கூவும் நேரமாச்சு" என்ற பாடலில் இவரது நடனம் மிகவும் குறிப்பிடத்தக்கது. மேலும் இவருக்கு பிடித்த நடனக் கலைஞராக நடிகை பானுப்பிரியாவைக் குறிப்பிடப்பிடுகிறார். 19996இல் பெங்களூருவில் நடைபெற்ற ''மிஸ் வேர்ல்டு'' அழகு நிகழ்ச்சி போட்டியில் நடனம் அமைக்கும் வாய்ப்பு அவருக்கு வழங்கப்பட்டது. மலேசியாவில் பிரசாந்த் மற்றும் ஏழு கதாநாயகிகள் இடம்பெறும் ஒரு மேடை நிகழ்ச்சியின் மூலம் பரவாலாக அறியப்படுகிறார் 2000 ஆம் ஆண்டில் மலையாளத் திரைப்படமான *கொச்சூ கொச்சு சந்தோசங்கல்* என்ற படத்தில் இடம் பெற்ற தனது நாட்டுப்புற நடனத்திற்காக சிறந்த நடிகைக்கான தேசிய திரைப்பட விருதைப் பெற்றார். சென்னையில் கலாவின் கலாலயா என்ற திரைப்பட நடனக் கல்லூரியை முதன் முதலில் தொடங்கினார். இவர் சகோதரிகளோடு சேர்ந்து அதை நிர்வகிக்கிறார். *சந்திரமுகி* திரைப்படத்தில் அவரது பணிக்காக சிறந்த நடன இயக்குநருக்கான தமிழ்நாடு மாநில திரைப்பட விருதை பெற்றார்.

தனிப்பட்ட வாழ்க்கை
------------------

காலா ஏழு பெண்களுடன் பிறந்தார், தன் குழந்தை பருவத்தில் ஒரு அறை கொண்ட வீட்டில் வளர்ந்து வந்துள்ளார். இவரது மூத்த சகோதரி ஜெயந்தி, என்பவரும் *உதிரிப்பூக்கள்* மற்றும் *பூட்டாத பூக்கள்* என்ற படங்களில் கதாநாயகியாக நடித்துள்ளார். கலாவின் இரண்டாவது சகோதரி கிரிஜா, கலாசேத்ராவில் பரதநாட்டியத்தை கற்றுக்கொண்டார்; மேலும் நடனக் கலைஞர்களான தங்கம், பின்னர் ரகுராமன் மாஸ்டர் என்பவரிடமும் நடனம் பயின்றுள்ளார், பின்னர் கிரிஜா அவரைத் திருமணம் செய்துகொண்டார், மேலும் ஒரு சுயாதீனமான நடன ஆசிரியராகவும் பணிபுரிகிறார். கலா இவர்து பெற்றோருக்கு ஆறாவது மகள் ஆவார், முன்னணி நடன அமைப்பாளர் பிருந்தா , இவரது இளைய சகோதரியாவார்.

குறிப்புகள்
-----------

1. ↑  தமிழ் டிவி நடனம் ராணி - Rediff.com திரைப்படங்கள். திரைப்படங்கள்.rediff.com (2010-07-13). 2013-11-30 அன்று பெறப்பட்டது.
2. ↑  அவரது அடிச்சுவடுகளில் பரணிடப்பட்டது 2004-01-08 at the வந்தவழி இயந்திரம். தி ஹிந்து (2003-10-06). 2013-11-30 அன்று பெறப்பட்டது.
3. ↑  48 வது தேசிய திரைப்பட விருதுகள். nic.in
4. ↑  மெட்ரோ பிளஸ் பாண்டிச்சேரி / நேர்காணல்  : நகர்வுகள் மாஸ்டர் பரணிடப்பட்டது 2007-12-01 at the வந்தவழி இயந்திரம். தி ஹிந்து (2005-10-29). 2013-11-30 அன்று பெறப்பட்டது.
5. ↑  எத்திராஜ், கோபால். (2009-09-21) ஞாயிற்றுக்கிழமை பிரபலமானவர்: கலா மாஸ்டர்: அவர் 'சாகலா கலா வாலிவி'. ஆசிய ட்ரிப்யூன். 2013-11-30 அன்று பெறப்பட்டது.
**கிளாட் ஜோசப் ஜெப்ராய்** (Claude Joseph Geoffroy) (8 ஆகஸ்ட் 1685, பாரிஸ் – 9 மார்ச் 1752, பாரிஸ்) எடியென்னே பிரான்கோயிஸ் ஜெப்ராய் சகோதரர் ஆவார். அவரது சகோதரரைப் போலவே, இவர் ஒரு மருந்து மற்றும் வேதியியலாளர் ஆவார். தாவரவியலில் கணிசமான அறிவைப் பெற்ற இவர், குறிப்பாக தாவரங்களில் உள்ள அத்தியாவசிய எண்ணெய்களைப் பற்றிய ஆய்வுக்கு தன்னை அர்ப்பணித்தார்.

மாத்தியூ ஃபிராங்கோயிஸ் ஜெஃப்ராய் மற்றும் லூயிஸ் டெவாக்ஸ் ஆகியோருக்கு மகனாக 1685 ஆம் ஆண்டு ஆகஸ்ட் 8 ஆம் தேதி பாரிசில் பிறந்தார். 1703 இல் அவர் ஒரு முதன்மையான மருந்து வியாபாரி ஆவார். மேலும், 1704/05 இல் தெற்கு பிரான்ஸ் முழுவதும் அறிவியல் உல்லாசப் பயணங்களை மேற்கொண்டார். பின்னர் அவர் யோசப் பிட்டன் டி டொர்னபோர்டு (1707) கீழ் தாவரவியல் பயின்றார். 1708 ஆம் ஆண்டில், அவரது தந்தையின் மரணத்தைத் தொடர்ந்து, இவர் குடும்ப மருந்தகத்தின் பொறுப்பேற்றார். 1711 ஆம் ஆண்டு மே மாதத்தில் இவர் அகாடமி ராயல் டெஸ் சயின்சஸ் (தாவரவியல் பிரிவு) உறுப்பினராக தேர்ந்தெடுக்கப்பட்டார். பின்னர், 1715 ஆம் ஆண்டில் "வேதியியல் பிரிவுக்கு" மாற்றப்பட்டார். 1718 முதல் 1720 வரை அவர் பாரிஸில் *கார்டே டெஸ் மார்ச்சண்ட்ஸ்-அபோதிகேயர்ஸ்* ஆக இருந்தார், பின்னர் ஹோட்டல் - *டியூவில்* மருந்தக ஆய்வாளராக பணியாற்றினார். 1731 ஆம் ஆண்டில் இவர் பாரிஸில் ஆல்டர்மேன் பட்டத்தை அடைந்தார். 

1707 முதல் 1751 வரை, இவர் *ஹிஸ்டரி எட் மெமரிஸ் டி ஐ அகாதெமி ராயல் டிஸ் சயன்சஸ்* இதழில் ஏராளமான கட்டுரைகளை வெளியிட்டார். 

1729 ஆம் ஆண்டில் ஜியோஃப்ராய் வில்ஹெல்ம் ஹோம்பெர்க்கின் "சிறிய அளவு பொட்டாசியத்தைச் சேர்ப்பதன் மூலம் வினிகரின் வலிமையைக் கண்டறிய" ஒரு முறையைப் பயன்படுத்தினார், மேலும் இதுவே பதிவு செய்யப்பட்ட முதல் தரம்பார்த்தல் ஆகும்.

இவரது சகோதரரான *ஜெஃப்ராய் தி எல்டர்* (1672-1731) இலிருந்து அவரை வேறுபடுத்துவதற்காக அவர் ***ஜெஃப்ராய் தி யங்கர்*** என்று அழைக்கப்படுகிறார்.  இருப்பினும், இது அவரது மகன் கிளாட் ஃபிராங்கோயிஸ் ஜெஃப்ராய் (1729-1753) உடன் குழப்பத்தை ஏற்படுத்துகிறது, அவர் "கிளாட் ஜெஃப்ராய் தி யங்கர்" என்று அழைக்கப்படுகிறார்.

மேற்கோள்கள்
-----------

1. 1 2  Étienne-Louis Geoffroy, médecin et entomologiste français Biography of Claude Joseph Geoffroy
2. ↑  CRC World Dictionary of Medicinal and Poisonous Plants: Common Names by Umberto Quattrocchi
Historic site in இலங்கை, யாழ்ப்பாணம்வார்ப்புரு:SHORTDESC:Historic site in இலங்கை, யாழ்ப்பாணம்
**முள்ளிவாய்க்கால் நினைவு தூபி** என்பது தமிழீழத்தில் கொல்லப்பட்ட, தமிழீழத்துக்காக உயிர் விட்ட போராளிகள், தியாகிகள், மக்களை நினைவு கூரும் ஒரு தூபி ஆகும். இது இலங்கை, யாழ்ப்பாணப் பல்கலைக்கழக வளாகத்தில் அமைக்கப்பட்டுள்ளது.

வரலாறு
------

இலங்கை உள்நாட்டுப் போரின் ஒரு பகுதியாக 2009ஆம் ஆண்டு நடந்த போரில் நிகழ்ந்த முள்ளிவாய்க்கால் படுகொலைகளில் இறந்த தமிழ் மக்களின் நினைவாக 2019 சனவரியில் இந்த நினைவுத் தூபி அமைக்கப்பட்டது. இந்த பல்கலைக் கழக வளாகத்தில் 2018 இல் அமைக்கப்பட்ட பொங்கு தமிழர் நினைவுதூபி, மாவீரர் நினைவுதூபி என மேலும் இரு நினைவு தூபிகள் உள்ளன. 

இந்த நிலையில் இந்த நினைவுத் தூபியானது 2021 சனவரி எட்டாம் நாள் இரவோடு இரவாக இடித்து அகற்றப்பட்டது. இதைக் கண்டித்து ஏராளமான பொது மக்களும், மாணவர்களும் பல்கலைக்கழகம் முன்பு போராடத் துவங்கினர். இதற்கு பல தலைவர்களும் கண்டனம் தெரிவித்தனர். பல்கலைக்கழக மாணவர்கள் உண்ணா விரத போராட்டத்தில் ஈடுபட்டனர். இதையடுத்து முள்ளிவாய்க்கால் நினைவு தூபியை மீண்டும் அமைக்க பல்கலைக்கழக நிர்வாகம் அனுமதி வழங்கியது. இதனால் 2021 சனவரி 11ஆம் நாள் அதே இடத்தில் புதியாக நினைவுத் தூபி அமைக்க அடிக்கல் நாட்டப்பட்டது. இந்தப் பணிகள் முடிந்ததையடுத்து 2021 ஏப்ரல் 23 அன்று இந்நினைவுத் தூபி மாணவர்களால் மீண்டும் திறந்துவைக்கப்பட்டது.

மேற்கோள்கள்
-----------

1. ↑  முள்ளிவாய்க்கால் நினைவுதூபி இடிப்பு - யாழ்ப்பாணத்தில் திடீர் பதற்றம், செய்தி, 9 சனவரி 2021 பிபிசி செய்திகள் 
[*தொடர்பிழந்த இணைப்பு*]
2. ↑  போலீசாரின் கடும் எதிர்ப்பு- யாழ் பல்லகைக் கழகத்தில் முள்ளிவாய்க்கால் நினைவு தூபி மீண்டும் அமைக்க அடிக்கல், செய்தி, 2021 சனவரி 12, ஒன் இந்தியா
3. ↑  யாழ்ப்பாணம் பல்கலைக்கழகத்தில் இடிக்கப்பட்ட முள்ளிவாய்க்கால் நினைவு ஸ்தூபி மீண்டும் திறப்பு, செய்தி, இந்து தமிழ் நாளிதழ், 2021 ஏப்பிரல் 24
4. ↑  யாழ் பல்கலைக்கழகத்தில் இடிக்கப்பட்ட முள்ளிவாய்க்கால் நினைவு தூபி மீண்டும் திறப்பு, செய்தி, 23 ஏப்ரல் 2021 பிபிசி செய்திகள்
**மாவட்ட கால்நடை பண்ணை, ஒசூர்** (அல்லது **ஒசூர் கால்நடை பண்ணை**), தமிழ்நாடின், கிருஷ்ணகிரி மாவட்டம், ஒசூரின், மத்திகிரியில் உள்ளது. இந்தப் பண்ணை 1,641.41 ஏக்கர் பரப்பளவில் உள்ளது. 

இங்கு ஜெர்சி மாடுகள், ஜெர்சி கலப்பினம், ஹோல்ஸ்டீன் பிரசியன் கலப்பினம், சிவப்பு சிந்தி, காங்கேயம்  ஆகிய மாட்டினங்களும், மேச்சேரி செம்மறி, திருச்சி கருப்பு செம்மறி போன்ற செம்மறி ஆடுகளும், கொடி ஆடு, தலைச்சேரி போன்ற வெள்ளாட்டு இனங்களும், லார்ஜ் ஒயிட் யார்க்‌ஷயர் வெண் பன்றி இனமும், கத்தியவார், தூய இனம் ஆகிய குதிரை இனங்களும், கிரிராஜா, அசில், வெள்ளை லெக்கார்ன் ஆகிய கோழி இனங்களும், வான்கோழிகள் ஆகியவை  வளர்ப்பு மற்றும் இனப்பெருக்கம் செய்யப்படுகின்றன.

வரலாறு
------

ஓசூரில் உள்ள கால்நடை பண்ணை 1824ஆம் ஆண்டு குதிரை வளர்ப்பு மற்றும் இனப்பெருக்கம் செய்யவும் பிரித்தானிய அரசாங்கத்தால் நிறுவப்பட்டது. இந்த பண்ணை செப்டம்பர் 1924 அன்று மதராஸ் அரசாங்கத்திடம் இருந்து வேளாண்மைத்துறையிடம் கால்நடை இனப்பெருக்க நிலையமாக ஒப்படைக்கப்பட்டது. பின் இந்த பண்ணை மதராஸ் பொது கால்நடைத்துறையிடம் 1938-39 முதல் ஒப்படைக்கப்பட்டது அதனுடன் இணைந்து இந்திய பாலூட்டி விலங்கினங்களை பராமரிப்பின் தரத்தின் மற்றும் அடிப்படை கால்நடை இனப்பெருக்க ஆய்வு மையமாகவும் பின் இது மறுவடிவமைக்கப்பட்டு கால்நடை ஆய்வு மையமாகக் மாற்றி அமைக்கப்பட்டது. பின் இது கால்நடை பண்ணையாகவும் அதைத்தொடர்ந்து இது சீரமைக்கப்பட்டு கால்நடை ஆய்வு மையமாக முதலாம் சனவரி 1970யில் மாற்றப்பட்டது. இங்கு தமிழகரசு குழிப்பந்தாட்ட மைதானம் அமைக்க ஆலோசனை செய்துள்ளது.[] இந்த பண்ணை ஆசியாக் கண்டத்தில் உள்ள மிகப்பெரிய பண்ணைகளில் ஒன்று ஆகும்.

கால்நடைப்பண்ணையில் உள்ள பிரிவுகள்
---------------------------------

1640.42 ஏக்கர் நிலப்பரப்பில் உள்ள இப்பண்ணையில் 12 பிரிவுகள் உள்ளன அவை:

1. மாட்டுப்பண்ணை
2. கோழிப்பண்ணை
3. செம்மறி ஆட்டுப்பண்ணை
4. பன்றிப்பண்ணை
5. கிடாரிப்பண்ணை
6. பால்ப்பண்ணை
7. மருத்துவமனை
8. உறைவிந்து உற்பத்தி நிலையம்
9. புல்வெளிப் பிரிவு
10. தீவனப் புல் உற்பத்திப் பிரிவு
11. பட்டறைப் பிரிவு
12. காளை மற்றும் குதிரைகள் பண்ணை

மேற்கோள்கள்
-----------

1. ↑  "கொள்கை விளக்கக் குறிப்பு 2009-2010" (PDF). கால்நடை பராமரிப்புத் துறை. 8 மே 2019 அன்று பார்க்கப்பட்டது.
**ஓய்மானாட்டு நல்லியக்கோடன்** சங்ககால வள்ளல்களில் ஒருவன். பத்துப்பாட்டு நூல் தொகுப்பில் உள்ள சிறுபாணாற்றுப்படை இவனது வள்ளண்மைச் சிறப்புகளைக் கூறுகிறது.

கடையெழு வள்ளல்களின் கொடைத்தன்மையைப் போற்றி அந்த ஏழு வள்ளல்களுக்குப் பின்னர் அவர்கள் ஈகைநுகம் பற்றி இழுத்துச் சென்ற கொடை என்னும் தேரை இவன் தனி ஒருவனாகவே இழுத்துச் சென்றான் எனப் புலவர் குறிப்பிடுகிறார். 

பாடலில் இவன் ‘நன்மா இலங்கை கிழவோன்’ எனப் போற்றப்படுகிறான்.

இவன் தன் குடும்பத்தாருடன் உடனமர்த்திப் பாணர்களுக்கு விருந்து படைப்பானாம். 

இவன் பாணர்களுக்கு நல்கும் பரிசிலைப் பாண்டில் என்னும் தேர்வண்டியில் ஏற்றி வண்டி ஓட்டும் பாகனோடு அனுப்பிவைப்பானாம்.

புறநானூறு 176 புறத்திணை நன்னாகனார் பாட்டு
-----------------------------------------

இப்பாடலில் நல்லியக்கோடன் ‘பெருமாவிலங்கைத் தலைவன்’ என்று சிறப்பிக்கப்படுகிற்றான். 

இவனது ஊரிலுள்ள மகளிர் ஓரை விளையாடும்போது பன்றி உழுத சேற்றைக் கிண்டுவார்களாம். அப்போது அவர்களுக்கு ஆமை முட்டையும், ஆம்பல் கிழங்கும் கிடைக்குமாம். அவை அவர்களுக்குத் தேன்போல் இனிக்கும் தீனி ஆகுமாம்.

பாரியின் பறம்புமலையில் பனிச்சுனை ஒன்று இருந்தது. அதன் தெளிந்த நீர் அவ்வூர் மக்களுக்கு இனிப்பது போல நல்லியக்கோடன் தொடர்பு நன்னாகனாருக்கு இனிக்குமாம்.

மேலும் காண்க
------------

* ஓய்மான் நல்லியாதன்
* ஓய்மான் வில்லியாதன்
**படைப்பாக்கப் பொதுமங்கள்** (கிரியேட்டிவ் காமன்சு - Creative Commons) என்பது ஆக்கங்களை சட்டப்படி மற்றவரோடு பகிர்ந்துகொள்ளலை ஊக்குவிப்பதையும் விரிவுபடுத்துவதையும் நோக்கமாகக்கொண்டு இயங்கும் இலாபநோக்கற்ற அறக்கட்டளை ஆகும். இது 2001 இல் லோறன்ஸ் லெஸிக் என்பவரால் தொடங்கப்பட்டது. இது ஆக்கர்களுக்கும் பயனர்களுக்கு இடையேயான ஒரு பாலமாக அமைகிறது. படைப்பாக்கப் பொதுவெளி உரிமங்கள் அனைத்து உரிமைகளையும் கட்டுப்படுத்தாமல், அளிப்புரிமையை ஊக்குவிக்கின்றன. எந்த உரிமையை அளிப்பது என்பது அதாவது முழுவதையும் காப்புரிமைக்கு கட்டுப்படுத்தலில் இருந்து முழுமையாகப் பொதுவில் விடுதல் என்ற தெரிவு ஆக்கர்களிடமே விடப்படுகிறது. கட்டற்ற படைப்பு உரிமங்களுக்கும், முழுமையான காப்புரிமை உரிமங்களுக்கும் இடைப்பட்ட ஒரு மிதவாத தீர்வாகப் பார்க்கப்படுகிறது.

வரலாறு
------

தற்போது எல்லாப் படைப்புகளுக்கும் அனைத்து உரிமைகளும் காப்புடைமையானவை என்ற சட்டம் தீவரவாத நிலைப்பாட்டை உடையதாகும். பெரும்பாலான நேரங்களில் பயனர்களின் சமூகத்தின் நியாமான பயன்பாட்டிற்கு இது தடையாக அமைந்து விடுகிறது. பல சந்தர்ப்பங்களில் ஆக்கர்களே அவ்வாறு தமது படைப்புக்களை கட்டுப்படுத்த விரும்புவதில்லை. ஆகவே இந்த தடையை நடைமுறையில் தளர்த்துதவற்காக உருவாக்கப்பட்டதுதான் படைப்புப் பொதுமங்கள் உரிமங்கள் என்று லோறன்சு லெசிக் கூறுகிறார்.

உரிமங்கள்
---------

முதன்மைக் கட்டுரை: படைப்பாக்கப் பொதுமங்களின் உரிமங்கள்
இவ்வமையமானது இதற்கென பல்வேறு வகையான காப்புரிமை உரிம ஒப்பந்தங்களை உருவாக்கி வெளியிட்டுள்ளது. இவ்வுரிம ஒப்பந்தங்கள் படைப்பாக்கப் பொதுமங்களின் உரிமங்கள் என அறியப்படுகின்றன. இந்த உரிமைகள் ஆக்கர்களை அவர்கள் தெரிந்தெடுக்கும் அவர்களுக்கு ஏற்ற உரிமங்களோடு தமது படைப்புக்களை வெளியிட ஏதுவாக்கின்றன. பல்வேறு தேவைகளுக்கும் பயன்படக்கூடிய வகையில் வெவ்வேறு வகையான ஆறு உரிம ஒப்பந்தங்ள் உருவாக்கப்பட்டுள்ளன.

விமர்சனங்கள்
------------

படைப்பாக்கப் பொதுமங்கள் அமைப்பும் அதன் உரிம ஒப்பந்தங்களும் பல்வேறு தரப்பினரால் எதிர்நிலையாக விமர்சிக்கப்படுகின்றன. கட்டற்ற மென்பொருள் அமையத்தின் உருவாக்குனரும், கட்டற்ற புலமைச்சொத்து தொடர்பான தத்துவம், இயங்குகை ஆகிவற்றுக்காக நன்று அறியப்பட்டவருமான ரிச்சர்ட் ஸ்டால்மன், ஒரு அமைப்பு என்ற ரீதியில் தான் படைப்பாக்கப் பொதுமங்களுக்கு இற்கு இனியும் ஆதரவளிக்கப்போவதில்லை என்ற பொருள்பட கருத்து வெளியிட்டுள்ளார்.

இவற்றையும் பார்க்க
------------------

* அளிப்புரிமை

மேற்கோள்கள்
-----------

1. ↑  "Larry Lessig on laws that choke creativity". 2011-04-03 அன்று மூலம் பரணிடப்பட்டது. 2011-04-02 அன்று பார்க்கப்பட்டது.

வெளி இணைப்புக்கள்
-----------------

* வலைத்தளம் (ஆங்கில மொழியில்)
**மாவட்ட தொடக்கக் கல்வித் திட்டம்** என்பது 14வயது நிறைவடைந்துள்ள அனைத்து குழந்தைகளும் கி.பி.2000க்குள் தரமான இலவசக் கட்டாயக் கல்வியை அளிக்கவேண்டும் என்ற குறிக்கோளை நிறைவேற்ற கொண்டு வரப்பட்ட திட்டமாகும். இத்திட்டம் 1994-1995ஆம் ஆண்டில் தொடங்கப்பெற்று 7 ஆண்டுகளில் நிறைவேற்ற வேண்டும்.

குறிக்கோள்கள்
-------------

பள்ளி வயது குழந்தைகளை பள்ளியில் சேர்த்தல்.5ஆம் வகுப்பு வரை தொடர்ந்து கற்க செய்தல்,குறிப்பாக பெண்கள் ,பழங்குடியினர்.தாழ்த்தப்பட்டோர்,நலிவடைந்தோர் தனிக் கவனம் செலுத்துதல். ஒவ்வொரு நிலையிலும் குறைந்த பட்ச கற்றல் திறன் வளர்த்து தரமான கல்வியை அளித்தல் கற்றல் சூழ்நிலையை உருவாக்கி. அடைப்படை வசதியை அளித்தல் இத்திட்டம் நாட்டில் முதலில் 43வருவாய் மாவட்டங்களும்.இரண்டாம் கட்டமாக 70 வருவாய் மாவட்டங்களும் தொடங்கப்பட்டன. குறிப்பாக பெண்கள் எழுத்தறிவு தேசிய சராசரியை விட குறைவான மாவட்டங்கள். அறிவொளித் திட்டம் வெற்றிகரமாக செயல்பட்டு அதன் பயனாய் கல்விக்கு கூடுதல் தேவை ஏற்பட்டுள்ள மாவட்டங்கள்.

அணுகுமுறைகள்
------------

இத்திட்டம் செயல்படுத்த தேவையான எல்லா நடவடிக்கையும் ஒருங்கிணைந்த ஒரு முழுமையான திட்டம் மற்றும் மேலாண்மையை வடிவமைத்த்ல். மேலும் பாலின பாகுபாடு அற்ற செயலாக்க முறை குறிப்பிட்ட பிரிவினருக்கு கல்வி கிடைப்பதில் உள்ள சிக்கலை சுட்டிக்காட்டுதல் கல்விச் செயல்பாட்டுத் திறனை மேம்படுத்தல் உள்ளுர் சமுதாய பங்கேற்பு முறையை வலுப்படுத்தல். பயிற்சியின் வழியாக ஆசிரியர் திறனை மேம்படுத்தல் மாணவரின் அடைவாற்றல்.திறனை வலியுறுத்தல். மேம்பட்ட கற்றல் கற்பித்தல் துணைக் கருவிகளின் தேவையை வலியுறுத்தல்.

மாவட்ட தொடக்கக் கல்வித் திட்டத்தினால் பெற்றப் பயன்கள்
-----------------------------------------------------

* கட்டிட வசதி
* ஒன்றிய பயிற்சி மையங்கள்
* கணிப்பொறி உபகரணங்கள்
* புதிய ஆசிரியர் நியமணம்
* விழிப்புணர்வு முகாம்
* மாற்றுப் பள்ளி வசதி
* புதிய பாடத் திட்டம்
* புதிய பயிற்சி ஏடுகள்

மேற்கோள்
--------


1. ↑   *மாவட்ட தொடக்கக் கல்வித் திட்டம்*. மாநிலத் திட்ட இயக்கம். பக். 1 ,2..
**பண்ணாரி அம்மன் தொழில்நுட்பக்கல்லூரி** (*Bannari Amman Institute of Technology*) தமிழ்நாடு, ஈரோடு மாவட்டம், சத்தியமங்கலத்தில் அமைந்துள்ள ஒரு தன்னாட்சி பொறியியல் கல்லூரி. இக்கல்லூரி பண்ணாரி அம்மன் குழுமத்தால் 1996 ஆம் ஆண்டு தொடங்கப்பட்டது. அண்ணா பல்கலைகழகத்தின் கீழ் வரும் கல்லூரிகளுள் ஒன்று. பொறியியல் மற்றும் மேலாண்மை கல்வியில் 19 இளங்கலை பாடப்பிரிவுகளும் 15 முதுகலை பாடப்பிரிவுகளும் வழங்கப்படுகின்றன. அனைத்து துறைகளும், ஆராய்ச்சி மையங்களாக அங்கீகரிக்கப்பட்டுள்ளது.

சேர்க்கை
--------

கல்லூரியில் இளங்கலை பொறியியல் சேர்க்கை அண்ணா பல்கலைகழக பொது பொறியியல் சேர்க்கை மூலமாக நடைபெறுகிறது. முதுகலை பொறியியல் சேர்க்கையானது பொது நுழைவுத் தேர்வின் தர வரிசை படி நடக்கிறது.

மன்றங்கள் மற்றும் சமூக சேவை அமைப்புகள்
--------------------------------------

மாணவர்களின் தனித்திறமைகளை வளர்க்கவும் ,வெளிக்கொணரவும் ,தலைமை பண்புகளை வளர்க்கவும்,ஐம்பதுக்கும் மேற்பட்ட மன்றங்கள் செயல்படுகின்றன .

நூலகம்
------

இங்குள்ள நூலகம், ஐந்து மாடி கட்டிடத்துடன் 83,000 புத்தகங்களையும், 400 இந்திய மற்றும் சர்வதேச பொறியியல் ஆய்வு இதழ்களையும் கொண்டுள்ளது.

விடுதி
------

இக்கல்லூயில் மாணவர்களுக்காக நான்கு விடுதிகளும், மாணவிகளுக்காக ஐந்து விடுதிகளும் உள்ளன.

வெளி இணைப்புகள்
---------------

* அதிகாரப்பூர்வ இணையதளம்
* 
*
**மாவட்டத் திட்டக்குழு** (**District Planning Committee** (DPC) இந்தியாவில் **பஞ்சாயத்து ராஜ்** அமைப்பை வலுப்படுத்த, இந்திய அரசியலமைப்புச் சட்டம் பிரிவு 243 ZD-இன் கீழ் இந்தியாவில் உள்ள மாவட்டம் தோறும் அமைக்கப்பட வேண்டிய குழுவாகும். மாவட்டத் திட்டக் குழுவின் துணை தலைவராக மாவட்ட ஆட்சித் தலைவர் இருப்பர். இவருக்கு உதவிட உதவி திட்ட இயக்குநர்களும் மற்றும் பல்வேறு துறைகளைச் சேர்ந்த அலுவலர்களும் இருப்பர்.மாவட்ட ஊராட்சி, ஊராட்சி ஒன்றியம், கிராம ஊராட்சிகள், பேரூராட்சிகள் மற்றும் நகராட்சிகளின் குடிநீர், வடிகால் வசதிகள் போன்ற உட்கட்டமைப்பு வளர்ச்சிகளுக்கு, இம்மாவட்டத் திட்டக் குழு திட்டங்களை வகுத்து மாநில அரசிற்கு வழங்கும். இத்திட்டத்தை செயல்படுத்தும் இந்திய மாநிலங்களில் தமிழ்நாடு அரசும் ஒன்றாகும். ஒரு சில மாநிலங்கள் மாவட்டட் திட்டக் குழுவை அமைக்கவில்லை. மாவட்டத் திட்டக் குழுவின் அலுவலகம் மாவட்ட ஆட்சியர் அலுவலகத்தில் செயல்படும்.

மாவட்டத் திட்டக் குழுவில் கீழ்கண்ட துணைக்குழுக்கள் செயல்படும். அவைகள்: 1 ஊரக வளர்ச்சி துணைக்குழு, 2 வேளாண்மை வளர்ச்சித் துணைக்குழு, 3 நகர வளர்ச்சி துணைக்குழு, 4 நீர்ப்பாசான வளர்ச்சி துணைக்குழு, 5 பட்டியல் சமூகத்தினர், இதர பிற்படுத்தப்பட்ட வகுப்பினர், பொருளாதாரத்தில் நலிந்ததோர் மற்றும் மகளிர் மற்றும் குழந்தைகளுக்கான வளர்ச்சி துணைக்குழு, 6 வேலைவாய்ப்பு பெருக்குதல் மற்றும் கிடைப்பதற்கான துனை குழு, 7 பொது சுகாதாரம் மற்றும் குடும்ப நலத் துணைக்குழு, 8 கல்வி வள்ர்ச்சிக்கான துணைக்குழு, 9 குடிநீர் வழங்கல் குழு, 10 சாலை மற்றும் போக்குவரத்து துணைக் குழு, 11 சட்டமன்ற உறுப்பினர்கள் மற்றும் நாடாளுமன்ற உறுப்பினர்களின் தொகுதி வளர்ச்சி நிதியை கண்காணிக்கும் குழு

இதனையும் காண்க
--------------

* ஊராட்சி ஒன்றியம்
* மாவட்ட ஊராட்சி
* மாவட்ட ஊரக வளர்ச்சி முகமை
* மாவட்டத் திட்டக் குழு

மேற்கோள்கள்
-----------

1. ↑
2. ↑  Tamil Nadu District Planning Committee (Conduct of Meetings, Quorum and Procedure in regard to transaction of business) Rules , 1999
3. ↑  District Planning Committee

வெளி இணைப்புகள்
---------------

1. Committee for District Planning பரணிடப்பட்டது 2020-07-22 at the வந்தவழி இயந்திரம்
2. 74th Constitutional Amendment Act 1994, Government of India
3. Planning at the grassroots level:An action programme for the eleventh five-year plan, Ministry of Panchayati Raj, Government of India பரணிடப்பட்டது 2016-03-03 at the வந்தவழி இயந்திரம்
4. Sixth Report of the Second Administrative Committee P84
5. The State of Panchayats : 2007-08 , An independent assessment, Volume I Thematic report, Chapter 3a, P117-134 Govt of India, April 2008
[*தொடர்பிழந்த இணைப்பு*]
6. Status and Functioning of District Planning Committees in India by PRIA, 2007

* பஞ்சாயத்து ராஜ் அமைப்பு - பாகம் 1 - காணொலி (தமிழில்)
* பஞ்சாயத்து ராஜ் - பாகம் 2 - காணொலி (தமிழில்)
* பஞ்சாயத்து ராஜ் - பாகம் 3 - காணொலி (தமிழில்)
* பஞ்சாயத்து ராஜ் - பாகம் 4 - காணொலி (தமிழில்)
* பஞ்சாயத்து ராஜ் - பாகம் 5 - காணொலி (தமிழில்)
* தமிழ்நாட்டில் பஞ்சாயத்து ராஜ் அமைப்பு - பாகம் 6 - காணொலி (தமிழில்)
ராவூரி பரத்வாஜ்
**ராவூரி பரத்வாஜ்** (பிறப்பு:1927) ஓர் தெலுங்கு மொழிக் கவிஞர். இவர் கவிதை, கட்டுரை, புதினம் எனப் பல வகையிலும் எழுத்துத் துறையில் பணியாற்றியவர். இவர் இதுவரை 37 சிறுகதைத் தொகுப்புகளையும், பதினேழு புதினங்களையும், ஐந்து வானொலி நிகழ்ச்சிகளையும் எழுதியுள்ளார். இவரது ஆக்கமான பாக்குடு ரால்லு என்ற நூலுக்காக, 48வது ஞானபீட விருது (2012 ஆம் ஆண்டுக்கானது) ஏப்பிரல் 17, 2013 அன்று அறிவிக்கப்பட்டது.
இவருக்கு ஆந்திரப் பல்கலைக்கழகம், நாகார்ஜுனா பல்கலைக்கழகம், ஜவகர்லால் நேரு தொழில்நுட்பப் பல்கலைக்கழகம் ஆகியவை கௌரவ முனைவர் பட்டங்கள் வழங்கின.
லோக் நாயக் நிறுவல் விருது 2009 ஆம் ஆண்டில் வழங்கப்பட்டது. இவரையும் சேர்த்து இதுவரை மூன்று தெலுங்கு மொழிக் கவிஞர்கள் ஞானபீட விருதுகளைப் பெற்றுள்ளனர்.

ஆக்கங்கள்
---------

* பாக்குடு ரள்ளு
* ஜீவன சமரம்
* தெலுசுகுன்டூ... தெலுசுகுன்டூ...
* லோகம் கோசம்
* இதி நாடி காடு
* ஆகள்ளு

விருதுகள்
---------

* ராஜலட்சுமி அறக்கட்டளை விருது (1987)
* தெலுங்கு கலாசமிதி கே.வி. ராவ், ஜோதிராவ் விருது (1987)
* ஆந்திரப் பிரதேச கலாரத்னா விருது (2007)
* லோக் நாயக் அறக்கட்டளை விருது (2008)
* ஞானபீட விருது (2013)

சான்றுகள்
---------

1. ↑

இணைப்புகள்
----------
**புறவழி மூளைக் காயம்** (*Traumatic brain injury*, **TBI**), அல்லது **மண்டையோட்டிற்குள்ளான காயம்** (*intracranial injury*) புறவிசையினால் மூளை காயப்படுத்தப்படுவதைக் குறிக்கும். இது மேலும் நோயின் தீவிரம், ஏற்பட்ட விதம் (உட்புற அல்லது ஊடுருவு மண்டைக் காயம்), மற்றும் பிற தன்மைகளால் (காட்டாக, குறிப்பிட்ட இடத்தில் அல்லது பரவலான பரப்பில்) வகைப்படுத்தப்படுகின்றன. *தலைக் காயம்* என்பது பொதுவாக இதனைக் குறிப்பிட்டாலும் அது விரிவான பொருளுடையது;மூளையல்லாது மண்டையாட்டிலோ உச்சந்தலையிலோ ஏற்படும் காயங்களையும் குறிக்கும்.

புறவழி மூளைக் காயம் உலகளவில் உயிரிழப்பு மற்றும் ஊனத்திற்கான முதன்மைக் காரணங்களில் ஒன்றாக விளங்குகிறது; குறிப்பாக குழந்தைகள் மற்றும் இளைஞர்களிடையே உயிரிழப்பிற்கு முதன்மைக் காரணமாக உள்ளது. பெண்களை விட ஆண்களே கூடுதலாக இந்நோய்க்கு வாய்ப்படுகின்றனர். கீழே விழுதல், வாகன விபத்துகள், வன்முறை ஆகியன காரணங்களாக அமைகின்றன. சாலை விபத்துகளில் தொழில்நுட்ப உதவியால் காயத்தின் தீவிரத்தைக் குறைத்தல் (தலைக்கவசங்கள், இருக்கைப் பட்டிகள், காற்று பைகள்) மற்றும் பாதுகாப்பு குறித்த விழிப்புணர்வு பரப்புரைகள், சாலை விதிகளை கண்டிப்பாக நடைமுறைப்படுத்துதல் போன்றவை இதற்கான தடுப்பு வழிகளாகும்.

மேற்சான்றுகள்
-------------

1. ↑  Rehman T, Ali R, Tawil I, Yonas H (2008). "Rapid progression of traumatic bifrontal contusions to transtentorial herniation: A case report". *Cases journal* **1** (1): 203. doi:10.1186/1757-1626-1-203. பப்மெட்:18831756. பப்மெட் சென்ட்ரல்:2566562. .
**ராஷ்மி ஆனந்த்** (Rashmi Anand) ஓர் இந்திய சமூக செயற்பாட்டாளர், எழுத்தாளர் ஆவார். இவர் குடும்ப வன்முறைகள் பற்றி எழுதியதன் மூலம் பரவலாக அறியப்படுகிறார். இந்தியாவில் பெண்களுக்கு வழங்கப்படும் விருதுகளில் மிக உயரிய விருதான நரி புரஸ்கார் விருதினை குடியரசுத் தலைவரிடம் இருந்து பெற்றார்.

வாழ்க்கை
--------

ஆனந்த் கொல்கத்தாவில் வளர்ந்தார். இவரது பணி காரணமாக இவர் டெல்லி சென்றார். அங்கு பரவலாக அறியப்படும் வழக்குரைஞர் ஒருவரைத் திருமணம் செய்தார்.

இவர் தனது கணவரால் பத்து ஆண்டுகளாக உடல் ரீதியான வன்முறைக்கு ஆளானார். இந்தத் தம்பதியினருக்கு இரு குழந்தைகள் உள்ளனர். இதன் காரணமாக இவர் தனது குழந்தைகளுடன் கணவரை விட்டுப் பிரிந்து சென்றார். கணவரின் அச்சுறுத்தல் காரணமாக அவர்மீது வழக்குத் தொடுக்கவில்லை என்றும் பல சிக்கல்களுக்குப் பிறகு தனது குழந்தைகளை தன்னுடன் அழைத்து வந்ததாகவும் தனது முதல் நூலில் குறிப்பிட்டுள்ளார்.

*2010 டெல்லி போலீஸ் காலண்டர்* என்பது இவரது முதல் நூலினை அடிப்படையாகக் கொண்டது. 

வீட்டு வன்முறைகளால் பாதிக்கப்பட்ட பெண்களுகு சட்ட ரீதியாகவும் உள ரீதியாக்வும் உதவிகளை வழங்குவதற்காக "*உமன் ஆஃப் தி எலெமண்ட்ஸ் டிரஸ்ட்" என்பதனை* நிறுவினார்.

விருதுகள்
---------

* நரிசக்தி புரஸ்கார்- குடியரசுத் தலைவரிடம் இருந்து-2015
* நீர்ஜா பனோத் விருது
* தெ கர்மவீரர் ஜோதி
* தூர்தர்ஷனின் பெண் சாதனையாளர் விருது.
* எழுச்சி நாயகர் விருது-வீ ஆர் தெ சிட்டி

சான்றுகள்
---------

1. ↑  Malini, Hema; Various; ltd, Pioneer Book Company Pvt (in en). *New Woman: Aug\_2016*. Pioneer Book Co. Pvt. Ltd.. .
2. ↑  "karmaveerawards". *www.karmaveerawards.com*. 2020-02-21 அன்று மூலம் பரணிடப்பட்டது. 2020-05-17 அன்று பார்க்கப்பட்டது.
3. ↑  Thacker, Hency (2019-11-28). "Orange The World: Fighting Domestic Violence". *The CSR Journal* (ஆங்கிலம்). 2020-05-17 அன்று பார்க்கப்பட்டது.
கருப்பு வெள்ளை நிற ஹோல்ஸ்டீன் ஃபிரீசியன் பசு
 **ஹோல்ஸ்டீன் ஃபிரீசியன் மாடு** என்பது ஒரு ஐராப்பிய கறவை மாடு ஆகும் இவை டச்சு மாகாணங்களான வடக்கு ஹாலந்து மற்றும் ஃபிரிஸ்லாந்து பகுதிகளில் தோற்றிய ஒரு மாட்டு இனம் ஆகும். இவை இதனாலேயே இப்பெயரால் அழைக்கப்படுகின்றன. மேலும் இவை தற்போது வடக்கு ஜெர்மனி மற்றும் ஜுட்லாண்ட், ஷிலேஸ்விக்-ஹோல்ஸ்டின் ஆகிய பகுதிகளில் பரவியுள்ளன. இவை உலகின் அதிக பால் கறக்கும் கறவை மாடுகள் என அழைக்கப்படுகின்றன. இந்த மாடுகளே ஐக்கிய அமெரிக்காவில் மிகுதியாக வளர்க்கப்படும் மாடுகள் ஆகும்.

விளக்கம்
--------

இந்த மாடுகள் வெளிநாட்டு பால் மாடுகளில் அளவில் மிகவும் பெரியதாகவும், பெரிய பால் மடிகளையும் கொண்டவை. சில வளர்ந்த மாடுகள் 700 கிலோவரை எடைவரை இருக்கும். இவை பொதுவாகக் கறுப்பு-வெள்ளை, சிவப்பு-வெள்ளை கலந்த நிறத்தில் காணப்படும். 24-27 மாதங்களில் முதல் கன்றை ஈனத் தொடங்கும் இவற்றில் கலப்பு அற்ற மாடுகள் ஒரு நாளைக்கு 25 லிட்டர் பால் தரும். அதேநேரம் இதன் கலப்பின மாடுகள் 10-15 லிட்டர் பாலை தினசரித் தரும். இவை தரும் பாலில் கொழுப்புச்சத்து குறைவான அளவாக 3.45 சதவீதமே இருக்கும்.

மேற்கோள்கள்
-----------

1. ↑  "ஹோல்ஸ்டியன் –ஃபிரீசியன்". *அறிமுகம்*. தமிழ்நாடு வேளாண்மை பல்கலைக் கழகம். 29 சனவரி 2017 அன்று பார்க்கப்பட்டது.
2. ↑  "எதெல்லாம் அயல் மாடு?". *கட்டுரை*. தி இந்து. 28 சனவரி 2017. 29 சனவரி 2017 அன்று பார்க்கப்பட்டது.
**ராவலாகோட்** (**Rawalakot**) (உருது: راولا کوٹ ), பாகிஸ்தான் நாட்டின் கட்டுப்பாட்டில் உள்ள ஆசாத் காஷ்மீர் பகுதியில் உள்ள பூஞ்ச் மாவட்டத்தின் நிர்வாகத் தலைமையிட நகரம் ஆகும். பிர் பாஞ்சல் மலைத்தொடரில், இந்தியா - பாகிஸ்தான் எல்லையில் உள்ள எல்லைக் கோட்டிற்கு அருகே உள்ளது.

அமைவிடம்
--------

 பிர் பாஞ்சல் மலைத்தொடரில் 5374 அடி உயரத்தில் ராவலாகோட் நகரம் உள்ளது. இது இந்தியாவின் பூஞ்ச் நகரத்திற்கு கிழக்கே 32 கிமீ தொலைவில் பாகிஸ்தானின் பூஞ்ச் மாவட்டத்தில் ராவலாகோட் நகரம் உள்ளது.

மக்கள்தொகை பரம்பல்
------------------

2015-ஆம் ஆண்டின் மக்கள்தொகை கணக்கெடுப்பின்படி, ராவலாகோட் நகரத்தின் மொத்த மக்கள்தொகை 78,800 ஆகும்.

பூஞ்ச் - ராவலாகோட் பேருந்து சேவைகள்
-----------------------------------

இந்தியாவின் பூஞ்ச் நகரத்தையும், பாகிஸ்தானின் ராவாலாகோட் நகரத்தையும் இணைக்கும் சாலைப்போக்குவரத்து பயணியர் பேருந்து சேவைகள் மற்றும் சரக்கு சேவைகள் 2005 மற்றும் 2008 முதல் துவங்கியுள்ளது.

மேற்கோள்கள்
-----------

1. ↑  "Population of Azad Kashmir Areas". Citypopulation.de. 2018-10-15 அன்று பார்க்கப்பட்டது.

வெளி இணைப்புகள்
---------------

* விக்கிச்செலவில் செலவு வழிகாட்டி: Azad Jammu and Kashmir
* Britannica – Azad Kashmir
* World atlas page about Azad Kashmir status
இந்தியாவின் 35வது பன்னாட்டு திரைப்பட விழாவின் (நவம்பர் 29 முதல் திசம்பர் 9, 2004 வரை நடைபெற்றது) தொடக்க விழாவிற்கான முக்கிய இடமான கோவாவின் கலா அகாதமியின் ஒரு காட்சி
**கலா அகாதமி** (Kala Academy) இந்தியாவின் கோவாவில் உள்ள கோவா அரசாங்கத்தால் நடத்தப்படும் ஒரு முக்கிய பண்பாட்டு மையமாகும். பிப்ரவரி 1970-ல் பனஜி, காம்பலில் தொடங்கப்பட்ட இந்நிறுவனம் ஒரு சமூக அமைப்பாகப் பதிவு செய்யப்பட்டது. இந்த கட்டிடம் சார்லசு கோர்ரியாவால் வடிவமைக்கப்பட்டது. இது "இசை, நடனம், நாடகம், நுண்கலை, நாட்டுப்புறக் கலை, இலக்கியம் போன்றவற்றை வளர்ப்பதற்கும், அதன் மூலம் கோவாவின் கலாச்சார ஒற்றுமையை மேம்படுத்துவதற்குமான உச்ச அமைப்பாக" உள்ளது.

கோவா அரசாங்கத்தால் நிதியளிக்கப்படும் இந்த மையம், இதன் ஆசிரியர்கள் மூலம் பயிற்சி அளிக்கிறது. மேலும் திருவிழாக்கள், போட்டிகள், கண்காட்சிகள், பயிற்சிப் பட்டறைகள், கருத்தரங்குகள் மற்றும் உள்ளூர் கலைகளின் பல்வேறு வடிவங்கள் தொடர்பான நிகழ்ச்சிகளையும் ஏற்பாடு செய்கிறது. இது 28 உறுப்பினர்களைக் கொண்ட பொதுக்குழுவினையும், 14 உறுப்பினர்களைக் கொண்ட நிர்வாகக் குழுவினையும் பல்வேறு ஆலோசனைக் குழுக்களையும் கொண்டுள்ளது. 2019, ஆகத்து 29ஆம் தேதி, கோவா அரசு இந்த கட்டிடத்தைச் சரிசெய்யவோ அல்லது புதுப்பிக்கவோ முடியவில்லை எனத் தெரிவித்து இடிக்கப்பட வேண்டியிருக்கும் என அறிவித்தது.

படங்கள்
-------

* வெளிப்புறம்வெளிப்புறம்
* முதன்மை அரங்கின் உட்பகுதிமுதன்மை அரங்கின் உட்பகுதி
* நூலக வெளிப்பகுதிநூலக வெளிப்பகுதி
* நூலக நுழைவாயில்நூலக நுழைவாயில்

மேற்கோள்கள்
-----------

1. ↑  About us பரணிடப்பட்டது 25 ஆகத்து 2014 at the வந்தவழி இயந்திரம் Official website.
2. ↑  "Kala Academy's Tiatr contest begins, but with a twist". 2 September 2014. 3 September 2014 அன்று மூலம் பரணிடப்பட்டது. 2014-09-13 அன்று பார்க்கப்பட்டது.
3. ↑  "A teacher never truly retires: Parsekar". 6 September 2014. 8 September 2014 அன்று மூலம் பரணிடப்பட்டது. 2014-09-13 அன்று பார்க்கப்பட்டது.
4. ↑  Menezes, Vivek (2019-08-02). "Trashing the magic of Charles Correa". *mint* (ஆங்கிலம்). 2021-06-19 அன்று பார்க்கப்பட்டது.

வெளி இணைப்புகள்
---------------

* கலா அகாதமி தளம்
**கலாசா பள்ளத்தாக்குகள்** *(Kalasha Valleys)* என்பது வடக்கு பாக்கித்தானில் உள்ள சித்ரால் மாவட்டத்தில் உள்ள பள்ளத்தாக்குகள் ஆகும். இது இந்து குஷ் மலைத்தொடரால் சூழப்பட்டுள்ளன. இங்கு வசிக்கும் கலாசு மக்கள், அவர்களின் ஒரு தனித்துவமான கலாச்சாரம், மொழி மற்றும் பண்டைய இந்து மதத்தின் ஒரு வடிவத்தைப் பின்பற்றுகிறார்கள்.  மேலும்,இது பாக்கித்தானியர்களுக்கும் சர்வதேச சுற்றுலாப் பயணிகளுக்கும் ஈர்ப்பை ஏற்படுத்துகின்றன. இங்கு மூன்று முக்கிய பள்ளத்தாக்குகள் உள்ளன.    மிகப் பெரிய மற்றும் அதிக மக்கள் தொகை கொண்ட பள்ளத்தாக்கு பம்புரேட் (முமுரெட்) ஆகும். இது குனார் பள்ளத்தாக்கில் உள்ள ஆயூனில் இருந்து ஒரு சாலையை அடைகிறது. இராம்பூர் என்பது பம்புரேட்டிற்கு வடக்கே ஒரு பக்க பள்ளத்தாக்குகளாகும். மூன்றாவது பள்ளத்தாக்கு, பிரியு (பிரீர்), பம்புரேட்டுக்கு தெற்கே குனார் பள்ளத்தாக்கின் ஒரு பக்க பள்ளத்தாக்கு ஆகும்.

கலாசு மக்கள்
------------

கலாசு மக்கள் பாக்கித்தானின் மிகச்சிறிய மத மற்றும் இன சிறுபான்மையினராவர். அவர்களின் பழக்கவழக்கங்களும் மரபுகளும் இசுலாமிய மற்றும் பாக்கித்தான் கலாச்சாரத்திற்கு முரணானவை. கலாசு மதம் பலதெய்வ நம்பிக்கை கொண்டது. இந்த மக்கள் தங்கள் கடவுள்களுக்காக தியாகங்களை செய்கிறார்கள். அவர்களின் கலாச்சாரம் அவர்களின் மதத்துடன் ஒன்றோடொன்று இணைக்கப்பட்டுள்ளது. மேலும், பல திருவிழாக்கள் மற்றும் கொண்டாட்டங்களை அடிப்படையாகக் கொண்டது. மக்கள் பொதுவாக உள்ளூர் முஸ்லிம்களுடன் திருமணமாகவோ அல்லது இணைந்த பகுதிகளாகவோ இல்லை. ஆனால் அவர்கள் அவர்களுக்கு விரோதமாக இல்லை. மக்கள் ஒரு திட்டமிடப்பட்ட பழங்குடியினராக பாக்கித்தான் மாநிலத்தின் சட்ட மற்றும் அரசியலமைப்பு பாதுகாப்பில் உள்ளனர்.

புகைப்படக் காட்சி
-----------------

* கலாசா பள்ளத்தாக்குகளில் உள்ள பொதுவான வீடுகள்கலாசா பள்ளத்தாக்குகளில் உள்ள பொதுவான வீடுகள்
* பம்புரெட் பள்ளத்தாக்குபம்புரெட் பள்ளத்தாக்கு
* கலாசா பள்ளத்தாக்கில் உள்ள ஒரு பள்ளிகலாசா பள்ளத்தாக்கில் உள்ள ஒரு பள்ளி

மேலும் காண்க
------------

* கலாசு மக்கள்
* பண்டைய கிரேக்கர்கள்
* மாவீரன் அலெக்ஸ்சாண்டர்
* ககன் பள்ளத்தாக்கு
* நீலம் பள்ளத்தாக்கு
* நால்தார் பள்ளத்தாக்கு
* கன்சா பள்ளத்தாக்கு

குறிப்புகள்
-----------

1. ↑   *Ethnic Groups of North, East, and Central Asia: An Encyclopedia*. ABC-CLIO.
2. ↑  "The Kalasha Valleys". Kalasha Heritage Conservation. 11 November 2014 அன்று மூலம் பரணிடப்பட்டது. 8 September 2014 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2019-07-27 அன்று மூலம் பரணிடப்பட்டது. 2020-08-08 அன்று பார்க்கப்பட்டது.
4. ↑
**கோபிகா** (பிறப்பு: பிப்ரவரி 1, 1985) தமிழ், தெலுங்கு, கன்னடம் மற்றும் மலையாளத் திரைப்பட நடிகையாவார். இவர் இயற்பெயர் *கேர்ளி அண்டோ* ஆகும். இவர் கேரளாவில் பிறந்தார், இவரின் தந்தை ஹன்டோ பிரான்சிஸ் மற்றும் தாய் டெசி ஹன்டோவின் ஆகியோர் ஆவார். 
தனது பன்னிரெண்டாம் வகுப்பு பள்ளிப்படிப்பை கேரளா மாநிலம், திருச்சூரில் உள்ள செயிண்ட் ராப்பெல்ஸில் பெண்கள் மேல்நிலைப்பள்ளியில் படித்து முடித்தார். பின்னர் தன் மேற்படிப்பை கோழிக்கோடு பல்கலைக்கழகத்தில் சமூகத்துவியல் படிப்பை படித்து முடித்தார்.

திருமண வாழ்க்கை
---------------

அஜிலேஷ் சாக்கோ என்பவரை 2008 ஆம் ஆண்டு மணந்தார். இவர்களது திருமணம் சூலை 27, 2008 அன்று கேரளாவில் நடந்தது. இவர்களுக்கு எமி, எய்தீன் என இரண்டு பிள்ளைகள் உள்ளனர்.

கோபிகா நடித்த திரைப்படங்கள்
---------------------------

### தமிழ்

* 2007 - *வீராப்பு*
* 2006 - *எம் மகன்*
* 2006 - *அரண்*
* 2005 - *தொட்டி ஜெயா*
* 2005 - *பொன்னியின் செல்வன்*
* 2005 - *கனா கண்டேன்*
* 2004 - *ஆட்டோகிராப்*
* 2004 - *4 ஸ்டூடெண்ட்ஸ்*

### கன்னடம்

* *கனசின லோகா*

### தெலுங்கு

* *லேத்த மனசுலு*

### மலையாளம்

* *கிர்திச்சக்கரா*
* *சாந்துப்பொட்டு*
* *பச்சக்குதிரா*
* *ஃபோர் த பீப்பில்*
* *பிரனயமனிதூவல்*

மேற்கோள்கள்
-----------

1. ↑  "Tamil filmdoms top stars ' Kerala women". *The Telegraph* (Calcutta, India). 14 May 2006. .
2. ↑
3. ↑
4. ↑
பொசனானிலுள்ள, போர்ட் 7 ல்,நச்சு வாயு செலுத்த பயன்படுத்தப்பட்ட இராணுவ கிடங்கு அறை எண் 17 
**டி 4 செயல்**- (T4 Action- Euthanasia Program) **வலியில்லா மரணம்** விளைவித்தல் , நாசி ஜெர்மனியில் இந்த செயல் மூலம் 1939 முதல் 1941 வரையிலுள்ள நாசி ஜெர்மனி காலத்தில் ஜெர்மனி மருத்துவர்களால் சுமார் 70,273 மக்கள் கொல்லப்பட்டனர். ஊனமானவர்கள், மன நோயால் பாதிக்கப்பட்ட யேர்மனியர்கள் இவ்வாறு கொல்லப்பட்டார்கள். இவர்களை உயர்ந்த யேர்மனிய மனித இனத்துக்குப் பொருத்தல் இல்லாதவர்கள் என்பதால் கொல்லப்பட வேண்டும் என்று நாசிகள் முடிவு செய்தனர். செப்டம்பர் 1, 1939 ல் வெளியிடப்பட்ட இட்லரின் ரகசிய சுற்றறிக்கையின்படி மிகவும் கொடிய தீர்க்க முடியாத நோயினால் பாதிக்கபட்டவர்கள் என்றும் மருத்துவர்களால் கைவிடப்பட்டவர்கள் என்றும் காரணம் காட்டி நச்சு வாயு செலுத்திக் கொல்லப்பட்டனர். அக்டோபர் 1941 ல் சுமார் 2,75000 மக்கள் டி 4 செயல் மூலம் கொல்லப்பட்டதாக தக்க சாட்சியங்களுடன் நியுரம்பெர்க் விசாரணை ஆணையம் உறுதி செய்தது. சங்கேத வார்த்தையான டி 4 என்பது **டையர் கார்ட்டன்ஸ்டார்ப் 4** (பெர்லினுடைய ஒரு வீதியின் பெயர்) என்ற வார்த்தையின் சுருக்கமே. இந்த இடத்தில் இயங்கிவரும் மருத்துவக்குழுவுக்கே அந்த ரகசிய சுற்றறிக்கை சென்றது.

இவற்றையும் பார்க்க
------------------

* இனமேம்பாட்டியியல்
**முள்ளெலி** (*Hedgehog*, விலங்கியல் பெயர்: *Erinaceinae*) என்பதை, ஆங்கிலத்தில் **முட்காட்டுப்பன்றி** என்ற பொருளில் அழைக்கின்றனர். இவ்வகை விலங்குகள், பெருச்சாளி போன்று உருவத்திலும், உடலின் மேற்புறம் முள்ளம் பன்றியைப் போலவும் அமைப்புடையதாக இருக்கின்றன.

விலங்கின வகைப்பாடு
------------------

*எரினசெமொர்பா* என்ற வரிசையில் இப்போதுள்ள, ஒரே உயிரியல் குடும்பம் *எரினசிடே* ஆகும். இக்குடும்பத்தில் இரண்டு  துணைக்குடும்பங்கள் உள்ளன. அவற்றுள் முள்ளெலிகள், ஒரு துணைக்குடும்பமாகும்.

விளக்கம்
--------

தோற்றத்தில் முள்ளம் பன்றியைப்போல் தோன்றினாலும் இவை முள்ளம் பன்றி கிடையாது. இவை அரை கிலோ வுக்கும் குறைவான எடையுடன், 7 முதல் 15 செமீற்றர்கள் நீளமுடன் ஒரு சிறிய தேங்காய் அளவு இருக்கும். இதன் உடலின் மேல் 2 முதல் 3 செமீற்ரர்கள் முடகளைக் கொண்டிருக்கிறது.

உணவு மற்றும் வாழ்விடம்
----------------------

இரவாடி உயிரினமான இது பூச்சிகள், தவளைகள், பல்லிகள், சிறிய ஊர்வன போன்றவற்றை இரவு நேரங்களின் வேட்டையாடி உட்கொள்கிறது. தெரிக்காடுகள், புதர்கள், வறண்ட நிலப்பகுதிகள், மேலும் உயரமான மலைப்பகுதிகள் போன்றவற்றில் வாழுகிறது. பூச்சிகளை இவை அதிகமாக உட்கொள்வதால் சங்கிலியின் தொடர்புக்கு உருதுணையாக இருக்கிறது.

உயிரிய நிலை
-----------

உலகில் இதுவரை 16 வகையான முள்ளெலிகள் கண்டுபிடிக்கப்பட்டுள்ளன. இவற்றில் 13 வகை முள்ளிலிகள் அழிவு நிலைக்கு தள்ளப்பட்டுள்ளது. இவற்றில் இந்தியாவில் 3 வகையான முள்ளிலிகள் காணப்படுகின்றன. அவை நீள்காது முள்ளெலி, வெளிர் முள்ளெலி, மற்றும் தென்னிந்திய முள்ளெலி போன்றவையாகும்.

வாழ்விடங்கள்
------------

இந்திய நாட்டில் தமிழகம், கேரளம், ஆந்திராவில் சில இடங்கள் போன்றவற்றில் காணப்படுகிறது. 
மேலும் 1832 முதல் 1972 ஆம் ஆண்டு காலகட்டத்தில் தென் தமிழகத்தில் வருஷநாடு பள்ளத்தாக்கு, மன்னார் வளைகுடா, திருச்சி, கோயம்புத்தூர், திருநெல்வேலி, கன்னியாகுமரி, சேலம், நீலகிரி, சென்னை, ஈரோடு, அவிநாசி, பெருந்துறை, வில்லிப்புத்தூர், பாண்டிச்சேரி, திருப்பூர் போன்ற இடங்களில் அதிகமாக காணப்பட்டது. ஆனால் தற்போது எடுக்கப்பட்ட கணக்குப்படி கடந்த 10 ஆண்டுகளில் 80% அழிந்துவிட்டதாக தெரிகிறது. ﻿

அழிவு
-----

தமிழகத்தில் இராமநாதபுரம் வட்டம் [[கீழக்கரை]ப் பகுதியில் வாழும் மக்கள் இதனை நெய் கலந்து சாப்பிட்டால் கக்குவான் இருமல் நோய் மட்டுப்படுவதாக கூறுகிறார்கள். அதோடு காற்றாலை, தீ, காடுகள் அழிப்பு, புதிய சாலை அமைத்தல் இப்படியாக இவ்வுயிரினத்தின் வாழ்விடம் பெருவாரியாக அழிக்கப்பட்டுவிட்டது.

காட்சியகம்
----------

* ஐரோப்பிய முள்ளெலிErinaceus europaeusஐரோப்பிய முள்ளெலி  
*Erinaceus europaeus*
* ஆப்பிரிக்க குள்ளமுள்ளெலிAtelerix albiventrisஆப்பிரிக்க குள்ளமுள்ளெலி  
*Atelerix albiventris*
* வளர்ப்பு முள்ளெலிவளர்ப்பு முள்ளெலி
* தற்தூய்மையில் ஈடுபடும் முள்ளெலிதற்தூய்மையில் ஈடுபடும் முள்ளெலி
* பதப்படுத்தப்பட்ட தோலும், எலும்புக்கூடும்பதப்படுத்தப்பட்ட தோலும், எலும்புக்கூடும்
* முள்ளெலியின் ஒரு முள்நுனி(5 மி.மீ.)முள்ளெலியின் ஒரு முள்நுனி(5 மி.மீ.)

குறிப்புகள்
-----------

1. ↑   1) en:Erinaceinae, 2) en:Galericinae - முள்ளெலிகள்
2. ↑   துணைக்குடும்பம் (உயிரியல்) - sub family

மேற்கோள்கள்
-----------

1. ↑  அட்டெரெர்(Hutterer, Rainer) (நவம்பர் 16, 2005). Don E. Wilson and DeeAnn M. Reeder. ed. *Mammal Species of the World* (3 ). Johns Hopkins பல்கலைக் கழகப் பதிப்பகம். பக். 212–217. பன்னாட்டுத் தரப்புத்தக எண்:978-0-8018-8221-0. .
2. ↑  அந்த முள்பந்துகள்?தி இந்து தமிழ் 20 ஆகசுட் 2016
2007, இந்தியாவுக்கு எதிரான தேர்வுத் துடுப்பாட்டப் போட்டியில் இங்கிலாந்து வீரர்கள் எல் பி டபிள்யூ கேட்கும் போது 
**மேல்முறையீடு (**Appeal **(**cricket**)** என்பது துடுப்பாட்டத்தில் மட்டையாடும் துடுப்பாட்ட வீரரை ஆட்டமிழப்பதற்காக களத்தடுப்பு செய்யும் எதிரணி வீரர்கள் நடுவரிடம் கேட்கும் முறையினைக் குறிக்கிறது. துடுப்பாட்ட சங்கத்தின் 31 ஆம் விதியின் படி எதிரணி வீரர்கள் மேல்முறையீடு செய்யாமல் நடுவர் மட்டையாளரை ஆட்டமிழப்புச் செய்ய இயலாது. பல சமயங்களில் மட்டையாளர் ஆட்டமிழந்தது தெரியாமல் எதிரணி வீரர்கள் முறையீடு செய்யாத காரணத்தினால் நடுவர்கள் அவர்களை ஆட்டமிழந்ததாக அறிவிக்காத பல நிகழ்வுகள் நடந்துள்ளன.

முறையற்ற மேல் முறையீடு
----------------------

கீழ்கானும் நிகழ்வுகள் ஐ.சி.சி துடுப்பாட்ட நடத்தை விதிகளின் கீழ், இது முறையற்றதாகக் கருதப்படுகிறது: 

* அதிகப்படியான முறையீடு;
* ஒரு நடுவரை நோக்கி மிரட்டும் விதத்தில் முறையீடு செய்தல்
* மட்டையாளர் ஆட்டமிழக்கவில்லை எனத் தெரிந்தே மேல் முறையீடு செய்தல் .

இவாறான நிகழ்வுகளில் ஈடுபட்டால் அபராதம் அல்லது போட்டிகளில் விளையாட தடை போன்ற தண்டனைகள் கள நடுவர்களால் வழங்கப்படுகிறது.

குறிப்புகள்
-----------

1. ↑  "Law 31 – Appeals". MCC. 29 September 2017 அன்று பார்க்கப்பட்டது.
2. ↑  "Smith owns up to edge on 97".. பார்த்த நாள்: 2018-01-14.